CELEX: 32020D0250
Language: fi
Date: 2020-02-25 00:00:00
Title: Neuvoston Päätös (YUTP) 2020/250, annettu 25 päivänä helmikuuta 2020, Euroopan unionin erityisedustajan nimittämisestä Lähi-idän rauhanprosessiin annetun päätöksen (YUTP) 2018/1248 muuttamisesta

26.2.2020   
               
               
                  FI
               
               
                  Euroopan unionin virallinen lehti
               
               
                  LI 54/3
               
            
         NEUVOSTON PÄÄTÖS (YUTP) 2020/250,
         annettu 25 päivänä helmikuuta 2020,
         Euroopan unionin erityisedustajan nimittämisestä Lähi-idän rauhanprosessiin annetun päätöksen (YUTP) 2018/1248 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 33 artiklan ja 31 artiklan 2 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 18 päivänä syyskuuta 2018 päätöksen (YUTP) 2018/1248 (1), jolla Susanna TERSTAL nimitettiin Euroopan unionin erityisedustajaksi, jäljempänä ’erityisedustaja’, Lähi-idän rauhanprosessiin. Erityisedustajan toimeksianto päättyy 29 päivänä helmikuuta 2020.
                  
               
                     (2)
                  
                  
                     Lähi-idän rauhanprosessiin nimitetyn erityisedustajan toimeksiantoa olisi jatkettava 12 kuukaudella, ja olisi vahvistettava uusi rahoitusohje 1 päivänä maaliskuuta 2020 alkavalle ja 28 päivänä helmikuuta 2021 päättyvälle kaudelle.
                  
               
                     (3)
                  
                  
                     Lähi-idän rauhanprosessiin nimitetty erityisedustaja toteuttaa toimeksiantonsa tilanteessa, joka voi huonontua ja joka saattaa vaarantaa perussopimuksen 21 artiklassa määritettyjen unionin ulkoisen toiminnan tavoitteiden saavuttamisen,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan päätös (YUTP) 2018/1248 seuraavasti:
            
                        1)
                     
                     
                        Korvataan 1 artikla seuraavasti:
                        
                           ”1 artikla
                           
                           Euroopan unionin erityisedustaja
                           Jatketaan Susanna TERSTALin toimeksiantoa Lähi-idän rauhanprosessiin nimitettynä Euroopan unionin erityisedustajana, jäljempänä ’erityisedustaja’, 28 päivään helmikuuta 2021. Neuvosto voi poliittisten ja turvallisuusasioiden komitean (PTK) arvion perusteella ja unionin ulkoasioiden ja turvallisuuspolitiikan korkean edustajan, jäljempänä ’korkea edustaja’, ehdotuksesta päättää, että erityisedustajan toimeksianto päättyy aikaisemmin.”
                        
                     
                  
                        2)
                     
                     
                        Lisätään 5 artiklan 1 kohtaan alakohta seuraavasti:
                        ”Erityisedustajan toimeksiantoon liittyviin menoihin tarkoitettu rahoitusohje 1 päivänä maaliskuuta 2020 alkavalle ja 28 päivänä helmikuuta 2021 päättyvälle kaudelle on 1 182 524,33 euroa.”
                     
                  
                        3)
                     
                     
                        Lisätään 14 artiklaan alakohta seuraavasti:
                        ”Erityisedustajan lopullinen kattava kertomus toimeksiannon toteuttamisesta esitetään viimeistään 30 päivänä marraskuuta 2020.”
                     
                  
         
            2 artikla
            Tämä päätös tulee voimaan päivänä, jona se hyväksytään. Sitä sovelletaan 1 päivästä maaliskuuta 2020.
         
         
            Tehty Brysselissä 25 päivänä helmikuuta 2020.
            
               
                  Neuvoston puolesta
               
               
                  Puheenjohtaja
               
               A. METELKO-ZGOMBIĆ
            
         
         
            (1)  Neuvoston päätös (YUTP) 2018/1248, annettu 18 päivänä syyskuuta 2018, Euroopan unionin erityisedustajan nimittämisestä Lähi-idän rauhanprosessiin (EUVL L 235, 19.9.2018, s. 9).